**R E G L U G E R Ð**

 **fyrir Hússjóð Dalvíkurbyggðar**

 **---------------------------------------------------------------------**

**1. grein:**

Sjóðurinn heitir Hússjóður Dalvíkurbyggðar. - Eigandi hans er Eining-Iðja.

**2. grein:**

Tilgangur sjóðsins er: Að standa straum af byggingakostnaði og rekstri húsnæðis fyrir skrifstofuhald og aðra þá starfsemi, sem eðlilegt telst að félagið hafi með höndum í Dalvíkurbyggð.

**3. grein:**

Tekjur sjóðsins eru:

a) Húsaleigutekjur.

b) Hluti af framlagi félagssjóðs til bygginga- og hússjóða á vegum félagsins, sem aðalfundur ákveður hverju sinni.

c) Vaxtatekjur.

**4. grein:**

Breytingar á reglugerð þessari má aðeins gera á aðalfundi, og ná þær því aðeins samþykki, að 2/3 hlutar atkvæða séu þeim fylgjandi.

*Reglugerðin þannig samþykkt á aðalfundi Einingar-Iðju 17. apríl 2012.*